Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 387/13/6601	Banská Bystrica, 6.5.2015
EEČ : 2-45-101-2015

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.10.2013, spisová značka 3 Pv 387/13/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	ako zákonná zástupkyňa maloletého XXXXX, nar. XXXXX, tomuto umožnila viesť záhaľčivý život, v dôsledku čoho ako žiak Základnej školy Golianova 8 v Banskej Bystrici v školskom roku 2012/2013 - od 01.09.2012 do 28.06.2013 vymeškal v rámci povinnej školskej dochádzky bez ospravedlnenia celkom 212 vyučovacích hodín, čím ho vystavila nebezpečenstvu spustnutia.

Uznesením prokurátora Okresnej prokuratúry XXXXX zo dňa 2.10.2013, spisová značka 3 Pv 387/13/6601, bola určená obvinenej skúšobná doba v trvaní 18 mesiacov.
Odôvodnenie:
	Obvinená XXXXX bola  stíhaná vyšetrovateľom OR PZ, Odboru kriminálnej polície XXXXX pod ČVS:ORP-584/2-OVK-BB-2013 pre horeuvedený trestný čin na tom skutkovom základe, ako je uvedené vo výrokovej časti rozhodnutia.

	Po skončení skráteného  vyšetrovania prokurátorka Okresnej prokuratúry v Banskej Bystrici uznesením sp. zn. 3Pv 387/13/6601 z 02.10.2013 trestné stíhanie proti obvinenej podľa § 216 ods. 1 Tr. por. podmienečne zastavila, pričom jej určila skúšobnú dobu v trvaní 18 mesiacov. Uvedené rozhodnutie nadobudlo právoplatnosť 12.10.2013.

	Pretože skúšobná doba uplynula 12.04.2015 overila som, ako sa obvinená správala v jej priebehu.

	Zo správy Mestského úradu v Banskej Bystrici vyplývalo, že obvinená počas plynutia skúšobnej doby viedla riadny život a nedopustila sa protispoločenskej činnosti. Zo správy Okresného úradu, Odboru všeobecnej vnútornej správy XXXXX vyplývalo, že počas plynutia skúšobnej doby nebola prejednaná v priestupkovom konaní. Z potvrdenia OR PZ, Odboru kriminálnej polície XXXXX bolo zrejmé, že obvinená nebola stíhaná v skúšobnej dobe žiadnym útvarom PZ v rámci SR. Z odpisu z registra trestov vyplývalo, že novší záznam nemá.

	Podľa§ 217 ods. 1 Tr. por. ak obvinený v priebehu skúšobnej doby viedol riadny život splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na horeuvedené skutočnosti môžem konštatovať, že obvinená XXXXX sa osvedčila.

	Preto som rozhodla tak ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia prostredníctvom tunajšej okresnej prokuratúry. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok (§ 185 a nasl. Tr. por.).

JUDr. Danica Hrabáčová
prokurátorka